འཕགས་པ་སྤྱན་རས་གཟིགས་ཡིད་བཞིན་འཁོར་ལོའི་གཟུངས་
སྒྲུབ་བཞུགས།
༄༅། །ད་ནི་འཕགས་པ་སྤྱན་རས་གཟིགས་དབང་ཕྱུག་ཕྱག་སྟོང་སྤྱན་སྟོང་དང་ལྡན་
པ་ཐོགས་པ་མི་མངའ་བའི་ཐུགས་རྗེ་ཆེན་པོས་སེམས་ཅན་ཡོངས་སུ་རྫོགས་པའི་གཟུངས་
སྒྲུབ་པའི་མན་ངག་བཤད་པར་བྱ་སྟེ། དེ་ཡང་སྔར་བཤད་པའི་ཕྱག་སྟོང་སྤྱན་སྟོང་དང་ལྡན་
པའི་དཀྱིལ་འཁོར་དུ་དབང་བསྐུར་བ་ཐོབ་ཅིང་དམ་ཚིག་དང་ལྡན་པས་གནས་ཁང་གཙང་མའི་
ནང་དུ་འདུག་སྟེ་ཡོངས་སུ་དག་པར་ཁྲུས་བྱས་ནས་གོས་གཙང་མ་གྱོན་ཏེ། ཕྱག་སྟོང་སྤྱན་
སྟོང་གི་ཆོ་ག་ཞིབ་མོའི་མངོན་པར་རྟོགས་པའི་བསྒོམ་བཟླས་བྱས་ཏེ། དེ་ཡང་ཕལ་ཆེར་སྔར་
དང་འདྲ་བ་ལ། ཁྱད་པར་མེ་ཤེལ་དང་། ཆུ་ཤེལ་དང༌། རིན་པོ་ཆེའི་གཞུ་དང༌། རྡོ་རྗེ་དང༌། རྡོ་
རྗེ་ཐོ་བ་དང༌། སྐྱབས་སྦྱིན་དང༌། ཡིད་བཞིན་གྱི་ནོར་བུ་དང༌། དོན་ཡོད་ཞགས་པ་དང༌། རིན་
པོ་ཆེའི་ལྷུང་བཟེད་དང༌། རིན་ཆེན་རལ་གྲི་དང༌། མདའ་དང༌། ལྕུག་མ་དང༌། རྔ་ཡབ་དཀར་པོ་
དང༌། བུམ་པ་དང༌། ཕུབ་དང༌། དགྲ་སྟ་དང༌། སོར་གདུབ་དང༌། པདྨ་དཀར་པོ་དང༌། པདྨ་སྔོན
པོ་སོགས་དང་གཡོན་ན། རིན་ཆེན་མེ་ལོང་དང༌། པདྨ་དམར་པོ་དང༌། རིན་ཆེན་ཟ་མ་ཏོག་དང༌།
དབང་པོའི་གཞུ་དང༌། རིལ་བ་སྤྱི་བླུགས་དང་། པདྨ་ལེ་བརྒན་དང་། རལ་གྲི་དང་། རིན་པོ་
ཆེའི་མདུང་དང་། ཐོད་པའི་མཁར་བ་དང་། བགྲང་ཕྲེང་དང་། དྲིལ་བུ་དང༌། རིན་པོ་ཆེའི་ཕྱག་
རྒྱ་དང༌། ལྕགས་ཀྱུ་དང༌། འཁར་གསིལ་དང༌། སྤྲུལ་པའི་སངས་རྒྱས་དང༌། སྤྲུལ་པའི་གཞལ་
མེད་ཁང་དང་། རིན་པོ་ཆེའི་གླེགས་བམ་དང་གསེར་གྱི་འཁོར་ལོ་དང༌། རྒུན་འབྲུམ་འཛིན་
པའོ། །གཟུངས་ནི། ན་མོ་རཏྣ་ཏྲ་ཡཱ་ཡ། ན་མཱཨརྱ་ལོ་ཀི་ཏེ་ཤྭ་ར་ཡ། བོ་དྷི་སཏྭ་ཡ། མ་ཧཱ་ས་
ཏྭ་ཡ། མ་ཧཱ་ཀཱ་རུ་ཎི་ཀཱ་ཡ་ཏདྱ་ཐཱ། ཨོཾ་སརྦ་བན་དྷ་ན་ཚེ་ད་ན་ཀ་རཱ་ཡ་སརྦ་པཱ་པཾ་ས་མུ་ཏྲཙྪེ་ཥ་
-255-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ཎ་ཀཱ་རཱ་ཡ་སརྦ་བྱཱ་དྷི་པྲ་ཤ་མ་ན་ཀ་ར་ཡ། སརྦ་ཨི་ཏཱུ་པ་ཏྲ་བ་བི་ནཱ་ཤ་ཡ་ཀ་རཱ་ཡ་སརྦ་བྷ་ཡེ་
ཥཱ་ཏྲཱ་ཎཱ་ཡེ་ཏ་སྱ། ན་མ་སྐྲྀ་ཏཾ་ཨི་དཾ་ཨཱརྱ་བ་ལོ་ཀི་ཏེ་ཤྭ་རཱ་ཡ། ཏེ་བ་ནཱི་ལ་ཀཎ་ཋ་ནཱ་མ་པ་ར་མ་
ཧྲྀ་ད་ཡ་མཱ་བརྟ་ཡི་ཥྛཱ་མི། སརྦ་ཨརྠ་སཱ་དྷ་ནཱཾ། ཤུ་བྷ་ཙེ་ཏ་ནཾ། སརྦ་བྷུ་ཏཱ་ནཱཾ། པཱ་པཾ་མཱརྒ་བི་ཤོ་དྷ་
ཀཾ །ཏདྱ་ཐཱ། ཨ་ལེ་ཀེ །ཨ་དྷི་པ་ཏི། ལོ་ཀ་ཨ་ཏི་ཀྲཱན་ཏེ། ཨེ་ཧྱ་ཧི་མ་ཧཱ་བ་དྷི་སརྦ། ཧེ་བོ་དྷི་
སཏྭ། ཧེ་མ་ཧཱ་བོ་དྷི་ས་ཏྭ། ཧེ་མ་ཧཱ་ཀཱ་རུ་ཎི་ཀཱ། མ་ཧཱ་སྨ་ར་ཧྲྀ་ད་ཡན། ཨ་ཧྱ་ཧི་ཨཱརྱ་བ་ལོ་ཀི་
ཏེ་ཤྭ་རཱ་ཡ། པ་ར་མ་མེེ་ཏཱི་ཙིཏྟ་ཀཱ་རུ་ཎི་ཀ་ཀུ་རུ་ཀུ་རུ་ཀརྨ་སཱ་དྷ་ཡ། བི་ཏྱཱན་དེ་ཧི་དེ་ཧི་མེ། ཨ་རཾ་
ག་མཾ། གཾ་མ་བི་ཧཾ་ག་མ། སིད་དྷ་ཡོ་གཱི་ཤྭ་ར། དུ་ཧུ་དུ་ཧུ་བཱི་ར་ཡན། ཏེ་མ་ཧཱ་བི་ར་ཡན་ཏ། དྷ་
ར་དྷ་ར། དྷ་རེན་དྷཱིཿ་ཤྭ་རཱ། ཙ་ལ་ཙ་ལ། བི་མ་ལ་མཱུར་ཏེ། ཨཱརྱ་བ་ལོ་ཀི་ཏེ་ཤྭ་རཱ། ཛི་ན་ཀྲིཥྞ་ཛ་
ཊཱ་མུ་ཀུ་ཊཱ། ཨ་ལཾ་ཀྲྀ་ཏ་ཤ་རཱི་ར། ལ་བ་པྲ་ལཾ་བ་བི་ལཾ་བ། མ་ཧཱ་སིད་དྷ་ཤུདྷ་དྷ་ར། ཁ་ལ་བ་
ལ་མ་ཧཱ་བ་ལ། མ་ལ་མ་ལ་མ་ཧཱ་མ་ལ། ཛྭ་ལ་ཛྭ་ལ་མ་ཧཱ་ཛཱ་ལ། ཀྲྀཥྞ་བརྞ། ཀྲྀཥྞ་པཀྵ། ཀྲྀཧྞ་
པཱི་ཤ། ནཱིསྱཱ་ཏཱ་ན། ཧེ་པདྨ་ཧ་སྟ། ཙ་ར་ཙ་ར་ནིཉྩ་རེ། ཤྭ་ར་ཀྲྀཥྞ་སརྦ་ཀྲི་ཏ་ཡཛྙ་པ་བཱི་ཏ། ཨེ་
ཧྱ་ཧི་མ་ཧཱ་བ་རཱ་ཧ་མུ་ཁ་ཏྲི། པུ་ར་ད་ཧ་ནེ་ཤྭ་རཱ། ནཱ་ར་ཡ་ཎ་བ་ལ་རཱུ་པ་བེ་ཤ་དྷ་རི། ཧེ་ནཱི་ལ་ཀ་
ཎ་ཋ། ཨེ་ཧྱ་ཧི། མ་ཧཱ་ཏ་ལ་ཧ་ལ་བི་ཥ་ནི་ར་ཛི་ཏ། ལོ་ཀསྱ། རཱ་ག་བི་ཥ་བི་ནཱ་ཤ་ནཾ། དྭ་ཥེ་བི་ཥ་
བི་ནཱ་ཤ་ནཾ། མོ་ཧ་བི་ཥ་བི་ནཱ་ཤ་ནཾ། ནིར་མོཀྵ་ཎ། ཧུ་ལུ་ཧུ་ལུ། མུཉྩ་མུཉྩ། མུ་ཧུ་མུ་ཧུ། ཧ་ལཱ་ཧ་
རེ་མ་ཧཱ་པདྨ་ནཱ་བྷ། ས་ར་ས་ར། སི་རི་སི་རི། སུ་རུ་སུ་རུ། བུ་དྷྱ་བུ་དྷྱ། བོ་དྷ་ཡ་བོ་དྷ་ཡ། བོ་དྷ་
ཡཱ་མི་ཏ་བ༌ནཱི༌ལ༌ཀ༌ཎ་ཥཱ། ཨེ་ཧྱ་ཧི་ནཱི་ལ་ཀ་ཎ་ཋ། ཨེ་ཧེ་ཧི་བ་མི་སྒྲེ་ཏ་མ་ཧཱ་སི་ཧ་མུ་ཧ་མུ་ཁ།
ཧ་ས་ཧ་ས། མུཉྩ་མུཉྫུ་མ་ཧྭ་ཊ་ཊ་ཊ་ཊ་ཧཱ་སྱ། ཨེ་ཧྱ་ཧི་བྷོ་བྷོ་མ་ཧྭ་སིད་དྷ་ཡོ་གཱི་ཤྭ་ར། བན་དྷ
བན་དྷ་བཱ་ཙོ་སྭ་དྷ་ཡ་སྭ་དྷ་ཡ། བིདྱན་སྨ་ར་སྨ་ར་ཏྭ་ན། ཧེ་བྷ་ག་ཝན་ལོ་ཀ་བི་ལི་ཀ་སྟི། ཏ་ཐཱ་
ག་ཏ་ནཱཾ། ད་དཱ་ཧི་མོ་དར་ཤ་ན་ཀ་མ་སྱ་དར་ཤ་ནཾ། པྲ་སཱ་དྷ་ཡ་མེ་སྭཱ་ཧཱ། སཱི་དྷི་ཡ་སྭཱ་ཧཱ། མ་ཧཱ་
སི་དྷཱ་ཡ་སྭཱ་ཧཱ། སིད་དྷ་ཡོ་གི་ཤྭ་རཱ་ཡ་སྭཱ་ཧཱ། ནཱི་ལ་ཀཎ་ཋཱ་ཡ་སྭཱ་ཧཱ། བ་རཱ་ཧ་མུ་ཁཱ་ཡ་སྭཱ་ཧཱ།
མ་
-256-

སྔགས་ལ་འཇུག་པའི་སྒོ་ལས། སྤྱན་རས་གཟིགས་ཀྱི་སྐོར། ༢༧༽
ཧྭ་བ་རཱ་ཧ་མུ་ཁཱ་ཡ་སྭཱ་ཧཱ། ན་རི་སི་ཧ་མུ་ཁཱ་ཡ་སྭཱ་ཧཱ། མ་ཧཱ་ན་ར་ས་ཧ་མུ་ཁཱ་ཡ་སྭཱ་ཧཱ། བཛྲ་ཧ་སྰ་
ཡ་སྭཱ་ཧཱ། མ་ཧཱ་བཛྲ་ཧསྟུ་ཡ་སྭཱ་ཧཱ། སིད་དྷེ་བིདྱཱ་དྷ་རཱ་ཡ་སྭཱ་ཧཱ། མ་ཧཱ་སིད་དྷ་སིདྱ་དྷ་ར་ཡ་སྭཱ་ཧཱ།
པདྨ་ཧསྟཱ་ཡ་སྭཱ་ཧཱ། མ་ཧཱ་པདྨ་ཧསྟུ་ཡ་སྭཱ་ཧཱ། ཀྲྀཥྞ་སརྦ་ཀྲྀ་ཏ་ཡ་ཛྙཱ་བ་བཱི་ཏཱ་ཡ་སྭཱ་ཧཱ། མ་ཧཱ་མཱ་
ལཾ་ཀུ་ཊ་དྷ་རཱི་ཡ་སྭཱ་ཧཱ། ཙཀྲ་ཡུ་དྷཱ་དྷ་རཱ་ཡ་སྭཱ་ཧཱ། ཤཾ་ཁ་ཤསྡ་ནིརྨཱ་ད་ན་ཀ་རཱ་ཡ་སྭཱ་ཧཱ། བོ་དྷ་ན་
ཀ་རཱ་ཡ་སྭཱ་ཧཱ། བཱ་མ་སྐན་དྷ་དེ་ཤ་སྠི་ཏ་ཀྲྀཥྞ་ཛི་ནཱ་ཡ་སྭཱ་ཧཱ། བཱ་མ་ཧསྟ་བྱཱ་གྲྭ་ཙར་མ་ནི་བཱ་ས་ནཱ་
ཡ་སྭཱ་ཧཱ། ལོ་ཀེ་ཤྭ་རཱ་ཡ་སྭཱ་ཧཱ། མ་ཧཱ་ལོ་ཀེ་ཤྭ་ཡ་སྭཱ་ཧཱ། སརྦ་སིད་དྷི་ཤྭ་རཱ་ཡ་སྭཱ་ཧཱ། རཀྵ་རཀྵ་
མཾ་སྭཱ་ཧཱ། ཀུ་རུ་རཀྵ་མུརྟཱ་ནཱཾ་སྭཱ་ཧཱ། ན་མོ་བྷ་ག་བ་ཏེ་ཨཱརྱ་བ་ལོ་ཀི་ཏེ་ཤྭ་རཱ་ཡ་སྭཱ་ཧཱ། བོ་དྷི་སཏྭ་
ཡ། མ་ཧཱ་སཏྭ་ཡ། མ་ཧཱ་ཀཱ་རུ་ཎི་ཀ་ཡ། སིད་དྷྱ་ཏུ་མཻ་མན་ཏྲ་པཱ་དི་ན་སྭཱ་ཧཱ། ཞེས་པའི་ཚིག་དོན་
ལ་སེམས་རྩེ་གཅིག་ཏུ་གཏད་དེ། དམིགས་པ་ཐ་དད་པ་གཞན་ལ་མི་དམིགས་པར་ཆོས་
བཞིན་དུ་འདོན་ཅིང་ཡོངས་སུ་འཛིན་པར་བྱེད་ན། དེའི་ཚེ་བྱང་ཆུབ་སེམས་དཔའ་ཉི་འོད་དང༌།
བྱང་ཆུབ་སེམས་དཔའ་ཟླ་འོད་ལྷ་དང་། དྲང་སྲོང་ཚད་མེད་པ་སྙེད་དག་དེར་ལྷགས་ནས་དབང་
བྱེད་ཅིང་མངོན་རྟགས་ཀྱང་སྟོན་པར་འགྱུར་ལ། བདག་ཀྱང་དེའི་མིག་སྟོང་གིས་ལྟ་བར་བྱེད།
ལག་པ་སྟོང་གིས་ནི་དེ་ལ་ཡོངས་སུ་བསྲུང་ཞིང་བྱིན་གྱིས་བརླབ་པར་བྱེད་པས་འཇིག་རྟེན་
པའི་གཙུག་ལག་ཇི་སྙེད་པ་དེ་དག་ཀྱང་ཡོངས་སུ་འཛིན་པར་འགྱུར། མུ་སྟེགས་ཅན་གྱི་ཆོས་
ཀྱི་ཆོག་དང༌། སྨྲ་བ་ཅི་སྙེད་པ་ཐམས་ཅད་ཀྱང་རྟོགས་ཤིང་ཁོངས་སུ་ཆུད་པར་འགྱུར་རོ། །རིག་
སྔགས་འདི་འཛིན་ཅིང་ཡོངས་སུ་འདོན་པར་བྱེད་པ་གང་ཡིན་པ་དེ་ནི་འཇིག་རྟེན་ན་གདོན་ནད་
རྣམ་པ་བརྒྱད་ཁྲི་བཞི་སྟོང་ཡོད་པ་དག་གསོས་ནས་འཚོ་བར་བྱེད་དོ། །འདྲེ་སྲིན་ཐམས་ཅད་ལ་
དབང་བྱེད་ཅིང༌། ལྷའི་བུའི་བདུད་རྣམས་ཀྱང་འདུལ་བར་བྱེད། མུ་སྟེགས་ཅན་རྣམས་ཀྱང་ཚར་
གཅོད་པར་བྱེད་དོ། །གལ་ཏེ་རིའམ་དགོན་པ་ན་གནས་ཏེ། མདོ་སྡེ་ཁ་ཏོན་དུ་འདོན་པ་དང་
བསམ་གཏན་སྒོམ་པ་ལ་ནི་རིའི་ལྷ་དང༌། འདྲེ་སྲིན་གནོད་པར་བྱེད་པ་དག་ནན་གྱིས་རྒྱལ་
-257-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
༼ཀྱལ༽ཀ་བྱས་ནས་སེམས་མཉམ་པར་བཞག་ཏུ་མ་རུང་བར་གྱུར་ན། རིག་སྔགས་འདི་ལན་
གཅིག་བཟླས་པ་བྱས་ན་འདྲེ་སྲིན་དེ་དག་ཐམས་ཅད་འཆི་བར་འགྱུར་རོ། །གལ་ཏེ་ཆོས་བཞིན་
དུ་བཟླས་བརྗོད་བྱས་ཏེ། སེམས་ཅན་རྣམས་ལ་སྙིང་བརྩེ་བའི་སེམས་བསྐྱེད་པར་གྱུར་ན་
བདག་ཀྱང་དེའི་ཚེ་དགེ་བའི་ལྷ་དང་། ཀླུའི་རྒྱལ་པོ་ཐམས་ཅད་དང་། ལག་ན་རྡོ་རྗེ་གསང་བ་
གནས་མིག་གི་འབྲས་བུ་བཞིན་དུ་ཡོངས་སུ་སྲུངས་ཤིག །རང་གི་དབང་པོ་བཞིན་དུ་ཡོངས་
པ་རྣམས་ལ་རྟག་པར་དེའི་རྗེས་སུ་འབྲང་ཞིང་ཡོངས་སུ་བསྲུང་བ་གྱིས་ཤིག་དེའི་ཉེ་འཁོར་ན་
སུ་སྐྱོབས་ཤིག་ཅེས་བསྒོ་བར་འགྱུར་རོ། །དགེ་བའི་ལྷ་རྣམས་དང༌། ཀླུའི་རྒྱལ་པོ་དང་མ་མོ་ལ་
སོགས་པ་དེ་དག་ཀྱང་སོ་སོ་ནས་འཁོར་ལྔ་བརྒྱ་དང་བཅས་པ་དང༌། མཐུ་དང་ལྡན་པའི་གནོད་
སྦྱིན་དག་གིས་ཀྱང་རྟག་པར་ཐུགས་རྗེ་ཆེན་པོའི་རིགས་འདོན་ཅིང་། ཡོངས་སུ་འཛིན་པ་དེ་ལ་
ཡོངས་སུ་བསྲུང་ཞིང་སྐྱོབ་པར་བྱེད་པས་གང་ཟག་དེ་རི་དང་དགོན་པ་ན་གཅིག་པུ་ཉལ་བར་
གྱུར་ན་ཡང་དགེ་བའི་ལྷ་དེ་དག་རེས་ཀྱི་མཚན་མོ་དེ་ལ་བསྲུངས་ནས་བགེགས་དང་བར་ཆད་
ཡོངས་སུ་སེལ་བྱེད་དོ། །གལ་ཏེ་གཅོང་རོང་དག་ཏུ་གནས་ཏེ་ལམ་སྟོར་བར་གྱུར་པ་ལས་རིག་
སྔགས་འདི་བཟླས་པར་གྱུར་པ་ན་དེའི་དབང་གིས་དགེ་བའི་ལྷ་དང་། ཀླུའི་རྒྱལ་པོ་དག་དགེ་
བའི་མིའི་གཟུགས་སུ་མངོན་པར་སྤྲུལ་ནས་ལམ་ཡང་དག་པ་ཉིད་སྟོན་པར་འགྱུར་རོ། །གལ་
ཏེ་རི་དང༌། ནགས་ཚལ་དང་། དགོན་པ་དག་ཏུ་གནས་པ་ལས་ཆུ་དང་མེ་དེ་དག་གིས་ཕོངས་
པར་གྱུར་ན་ཡང་ཀླུའི་རྒྱལ་པོ་དེ་དག་གིས་ཡོངས་སུ་བསྲུང་བའི་ཕྱིར་ཆུ་དང་མེ་དེ་དག་མངོན་
པར་སྤྲུལ་པར་འགྱུར་རོ། །རིག་སྔགས་འདི་ལན་ལྔ་བཟླས་ཏེ། ཚོན་སྣ་ལྔའི་སྐུད་པ་ལ་མདུད་
པ་ཉི་ཤུ་རྩ་བཞི་མདུད་ནས་མགུལ་དུ་གདགས་པར་བྱའོ། །གཟུངས་འདི་ནི་བཟླས་པའི་དེ་
བཞིན་གཤེགས་པ་གང་གཱའི་ཀླུང་གི་བྱེ་བ་ཕྲག་དགུ་བཅུ་རྩ་དགུའི་བྱེ་མ་སྙེད་ཀྱིས་གསུངས་
པ་ཡིན་ཏེ། དེ་བཞིན་གཤེགས་པ་དེ་དག་གིས་རྣལ་འབྱོར་པ་གང་དག་ཕ་རོལ་ཏུ་ཕྱིན་པ་དྲུག་
-258-

སྔགས་ལ་འཇུག་པའི་སྒོ་ལས། སྤྱན་རས་གཟིགས་ཀྱི་སྐོར། ༢༧༽
ཡོངས་སུ་མ་རྫོགས་པ་རྫོགས་པར་བྱ་བའི་ཕྱིར་དང༌། བྱང་ཆུབ་ཏུ་སེམས་མ་བསྐྱེད་པ་དག་
མྱུར་དུ་སེམས་བསྐྱེད་པར་བྱ་བའི་ཕྱིར་དང༌། ཉན་ཐོས་ཀྱི་གང་ཟག་དག་འབྲས་བུ་མངོན་དུ་མ་
བྱས་པ་དེ་དག་མྱུར་དུ་མངོན་དུ་བྱ་བའི་ཕྱིར་སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་
ཁམས་ན་དྲང་སྲོང་གང་དག་བླ་ན་མེད་པའི་བྱང་ཆུབ་ཏུ་སེམས་མ་བསྐྱེད་པ་དག་མྱུར་དུ་
སེམས་བསྐྱེད་པར་བྱ་བའི་ཕྱིར་དང༌། སེམས་ཅན་གང་དག་ཐེག་པ་ཆེན་པོ་འདི་ལ་དད་པའི་
དབང་པོ་མ་ཐོབ་པ་དག་གཟུངས་འདི་བྱིན་གྱིས་བརླབས་ཀྱི་མཐུས་ཐེག་པ་ཆེན་པོའི་ས་བོན་
དང་ཆོས་ཀྱི་མྱུག་གུ་འཕེལ་བར་བྱ་བའི་ཕྱིར་གསུངས་པ་ཡིན་པས་བདག་གིས་ཐབས་མཁས་
པ་དང་། བྱམས་པ་དང༌། སྙིང་རྗེའི་མཐུས་དེ་དག་གིས་ཅི་དང་ཅི་འདོད་པ་ཐམས་ཅད་འབྱོར་
བར་བྱེད་དོ། །གཞན་ཡང་སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ན་མུན་པ་མུན་
ནག་གི་གནས་སུ་ངན་འགྲོ་གསུམ་པོའི་སེམས་ཅན་ཇི་སྙེད་གནས་པ་དག་བདག་གི་རིག་
སྔགས་འདི་ཐོས་པ་ན་ཐམས་ཅད་སྡུག་བསྔལ་དང་བྲལ་བར་འགྱུར་རོ། །བྱང་ཆུབ་སེམས་
དཔའ་གང་དག་ས་དང་པོ་མ་ཐོབ་པ་དག་ནི་མྱུར་དུ་ཐོབ་པར་འགྱུར་ལ། ས་བཅུ་པའི་བར་དུ་
ཡང་མ་ཐོབ་པ་ཡང་ཐོབ་པར་འགྱུར་རོ། །གཞན་ཡང་སངས་རྒྱས་ཀྱི་སའི་བར་དུ་ཡང་ཕྱིན་
པར་བྱེད་པའི་ཕྱིར་མཚན་སུམ་ཅུ་རྩ་གཉིས་དང༌། དཔེ་བྱད་བརྒྱད་ཅུ་ཡང་རང་གི་ངང་གིས་
འཐོབ་པར་འགྱུར་རོ། །གལ་ཏེ་ཉན་ཐོས་ཀྱི་གང་ཟག་གང་དག་གཟུངས་འདི་རྣ་བར་ལན་
གཅིག་པར་གྱུར་ཏམ། གཟུངས་འདི་སྤྱོད་ཅིང་ཡི་གེར་བྲིས་སམ། དྲང་པོའི་སེམས་ཀྱིས་ཆོས་
བཞིན་དུ་གནས་པར་བྱེད་ན། དགེ་སྦྱོང་གི་འབྲས་བུ་བཞི་པོ་དག་མ་བཙལ་བར་རང་གིས་
ཐོབ་པར་འགྱུར་རོ། །སྟོང་གསུམ་གྱི་སྟོང་ཆེན་པོའི་འཇིག་རྟེན་གྱི་ཁམས་ན་རི་དང༌། ཆུ་ཀླུང་
དང་བྲག་དང་། རྒྱ་མཚོ་ཆེན་པོ་བཞིན་ཆུ་ཇི་སྙེད་པ་དག་ཀྱང་གཡོ་ཞིང༌། འཁོར་བར་ནུས་སོ། །
རི་རབ་ལྷུན་པོ་ནས་རི་ཁོར་ཡུག་གི་བར་དག་ཀྱང་གཡོ་ཞིང་རྡུལ་ཕྲན་བཞིན་དུ་འཇིག་ང
་པར་
-259-

བོ་དོང་པཎ་ཆེན་གྱི་གསུང་འབུམ་ལས། དཔལ་དེ་ཁོ་ན་ཉིད་འདུས་པའི་རྒྱ་མཚོ།
ནུས་སོ། །དེ་ན་གནས་པའི་སེམས་ཅན་ཇི་སྙེད་པ་དག་ཀྱང་ཐམས་ཅད